Burjassot diu NO al càncer de mama
2025-07-24

Dissabte que ve 17 d’octubre, Burjassot dirà un NO rotund al càncer de mama en la Plaça de l’Ajuntament i se #sumaralrosa. Aquest serà el punt en el qual la Junta Local contra el Càncer del municipi situe el seu punt rosa per a la lluita contra aquesta malaltia; un punt rosa que estarà durant tot el matí perquè els veïns puguen passar pel mateix i col·laborar en la mesura de les seues possibilitats.

Un any més, a més de les ulleres roses que ha creat l’AECC (Associació Espanyola contra el Càncer) a un preu de 5€, la junta local de Burjassot posarà a la disposició de totes aquelles persones que vulguen col·laborar amb la causa els productes que elaboren al llarg de l’any, així com la loteria de Nadal, sense oblidar les guardioles en les quals es podran realitzar les donacions.

Des de la Junta Local contra el Càncer de Burjassot informen a totes aquelles persones que vulguen tenir ja les seues ulleres que poden adquirir-les en La Merceria Burjassot, en l’Av. Ausiàs March, 5, on ja es poden adquirir.